**Møtereferat**

|  |  |  |  |
| --- | --- | --- | --- |
| Til stede: | Roar Tobro, Anne Kristine Børresen, Thomas, Ferstad, Lisbeth Aune, May Grethe Sætran, Lars Asle Einarsen, Kari Skarholt (referent) | | |
| Forfall: |  | | |
| Kopi til: | Kristin Lysklett | | |
| Gjelder: | Styringsgruppemøte Gjenopprettingsprosjektet | | |
| Møtetid: | 10.00-11.30 | Møtested: | Teams |
| Signatur: |  | | |

**Agenda:**

**1) Innledning v/Roar**

Roar informerte om hvordan det er jobbet videre med mandatet for evaluering av gjenopprettingsarbeidet etter sommerferien. Det har vært en prosess med bred medvirkning ved begge historieinstituttene. Roar informerte også kort om resultatet av evalueringen av studieprogram ved de to instituttene. Disse to tingene ses i sammenheng når det gjelder forbedringer og utvikling ved HF.

Roar og Anne Kristine har hatt møte med Bjørn Haugstad for å sette han inn i arbeidet med gjenoppretting. Bjørn skal være oppdragsgiver og eier av evalueringen av gjenopprettingsarbeidet. I møtet med Bjørn ble organisering og gjennomføring av gjenopprettingsarbeidet gjennomgått, samt utkast til mandat for evalueringen. Evalueringen skal behandles i rektoratsmøtet, og vil være en orienteringssak til styret. Bjørn poengterte at mandatet for evalueringen må være godt forankret i fagmiljøene ved de to instituttene, og evalueringen skal bidra til at NTNU kan lære av det som er gjort i gjenopprettingsarbeidet.

**2) Status for gjenopprettingsarbeidet v/Anne Kristine**

Det er besluttet å redusere hyppigheten på møtene fremover i gjenopprettingsarbeidet. Det skyldes færre saker sammenlignet med tidligere. Det vil nå være møter én gang i måneden fremover (fom. oktober). Anne Kristine vil fremover delta i mindre grad i arbeidet med gjenoppretting. Lars Asle deltar på alle møtearenaene. På møtene i høst har det vært brukt mest tid på mandatet for evalueringen for å få innspill fra ansatte.

Fremtidig organisering (2025) av de to historieinstituttene har også vært diskutert på møtene i høst.

**3) Studietur**Anne Kristine informerte om at det planlegges en studietur til andre historiemiljø (Århus eller Stavanger) til våren for alle de som deltar i gjenopprettingsarbeidet i dag på de ulike møtearenaene. Formålet er å lære og bli inspirert av andre måter å organisere historiefagene på. Instituttlederne tar ansvar for planlegging og gjennomføring av studieturen. Studieturen skal bidra til å gi innspill, og oppnå bred deltakelse og diskusjon om fremtidig organisering.

**4) Mandat for evaluering av gjenopprettingsarbeidet**

I medvirkningsrunden var ansatte blant annet opptatt av om fremtidig organisering skal være tema for evalueringen, og hvor omfattende evaluering av arbeidsmiljøet skal være.

Vi gikk gjennom siste utkast av mandatet, og fikk med innspill fra styringsgruppa.

Vi kaller det fra nå av prosjektbeskrivelse i stedet for mandat; «prosjektbeskrivelse for evaluering av gjenopprettingsarbeidet».

**5) Periodisk evaluering av studieprogram – oppfølging**

Anne Kristine orienterte om resultatet av periodisk evaluering. Evalueringen av disiplinprogrammet for historie peker på flere forbedringsområder. Dette skal berørte fagmiljø følge opp. Første fase i oppfølgingsarbeidet går frem til 1. februar, og deretter designes en videre prosess. Fase 1 og 2 vil være ferdig til sommeren, og tiltak er identifisert før evalueringen starter.

**6) Andre saker**

Roar minnet om mandatet til styringsgruppa i gjenopprettingsarbeidet. Jobber vi ihht. mandatet?

Vi snakket om styringsgruppa sin rolle: Utenfra og mer objektivt blikk på sakene som kommer opp. Partssammensatt styringsgruppe som gir legitimitet til beslutninger.   
Styringsgruppa er opptatt av at NTNU skal lære av det som er gjort i gjenopprettingsarbeidet. Viktig lærdom: Å bruke tid, gå grundig til verks og ikke fordele skyld har vært kjernepunktene. Verdien av å skape arenaer, strukturer og rammer – for å kunne møtes og samhandle. Det er laget et rammeverk. Forutsigbarhet og åpenhet er viktig, særlig når ting er vanskelig.

Organisering: Se på fremtidsutsikter for HF, og hva HF og NTNU vurderer som mest hensiktsmessig organisering fremover.

Aksjoner:

* Prosjektbeskrivelsen (mandatet) ferdigstilles av Lars Asle. Nytt forslag sendes for gjennomlesing til styringsgruppa. Rektoratsak etter det.
* Anne Kristine sørger for å distribuere rapporten fra studieprogramevalueringen til styringsgruppa
* Neste møte januar (fysisk møte).